અમારે જુનાગઢમાં નાગર ભાઇઓ બહેનો પારંપારિક ઢબે બેઠી ગરબી પણ કરે છે, જેમાં પણ શાસ્ત્રીય સંગીત, સુગમ સંગીતની લહેજત માણવા લાયક હોય છે. તેમાં રમવાનું નથી હોતું માત્ર બેઠાબેઠા સુંદર ઢબે પારંપારિક ગરબીનું ગાન કરવામાં આવે છે. આમે ગરબી એ બેઠાબેઠા ગાવાની (ખાસ કરીને પુરૂષોએ) અને ગરબો એ બેઠાબેઠા કે ગોળગોળ ફરીને ગાવાનો (ખાસ કરીને સ્ત્રીઓએ) તથા રાસ એ સ્ત્રી-પુરૂષ બન્નેએ તાલબદ્ધ રમવાનો હોય છે. જેમાં દાંડીયારાસ પણ આવે છે, મહેરની આગવી ઓળખ જેવો મણિયારો પણ એક જાતનો રાસ છે, આપે લખ્યું તેમ મહેર બહેનો ગરબો પારંપારિક તાલીના તાલે રમે છે. જેને રાસડો કહેવાય છે. (અને એ તાલીનો સપાટો ઢોલની થાપીને પણ દાબી દે તેવો હોય છે, એ તો જેણે સટાક..સટાક… સાંભળ્યો હોય તેને ખબર પડે !!!) યાદ આવ્યું,, અહીં અમારી એક વાંધાઅરજી છે ! (હમ નહીં સુધરેંગે !!)